Fyrrum forstjóri Nova er nýr stjórnarformaður Keahótelanna . Hún er jafnframt í stjórn Bláa lónsins og var áður stjórnarformaður WOW . Liv Bergþórsdóttir nýr stjórnarformaður og Páll L. Sigurjónsson forstjóri Keahótela á hótel Borg . Mynd : Keahótelin Liv Bergþórsdóttir hefur tekið við formennsku í stjórn Keahótela sem reka í dag ellefu hótel hér á landi og þar af sjö í Reykjavík . Liv var áður forstjóri símafyrirtækisins Nova en hefur líka reynslu af stjórnarstörfum í ferðaþjónustu . Þannig var hún lengi stjórnarformaður WOW air og tók sæti í stjórn Bláa lónsins fyrr á árinu . Síðustu ár hefur Bandaríkjamaðurinn Jonathan Rubini verið stjórnarformaður Kheahótelanna en félag í hans eigu ásamt Pt Capital keyptu meirihluta í fyrirtækinu árið 2017 . „ Liv mun vinna með eigendum og stjórnendum félagsins að frekari uppbyggingu og þróun þess . Þá mun hún jafnframt halda utan um aðrar fjárfestingar Rubinis hér á landi , ” segir í tilkynningu „ Við sem fjárfestar höfum mikinn áhuga á Íslandi og sjálfur hef ég bjargfasta trú á að Ísland verði vinsæll ferðamannastaður til framtíðar . Við kynntumst Liv í gegnum fjárfestingu okkar í Nova og hlökkum til að vinna með henni að nýjum verkefnum , ” segir Rubini í tilkynningu . Þar er haft eftir Liv að hún hlakki til að kynnast hótelgeiranum betur . „ Þetta er krefjandi og spennandi samkeppnismarkaður . Það verður skemmtileg áskorun að vinna með stjórnendum Keahótela að því að þróa félagið áfram og auka enn frekar ánægju gesta , ” bætir Liv við . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is